Foto: RIA Novosti 2018 yilda KXDRning mingdan ortiq fuqarolari Janubiy Koreyaga qochib o‘tishgan, deb xabar berdi Renxap agentligi. Ma’lum qilinishicha, joriy yilda janubga 1042 kishi qochib o‘tgan. 2017 yilda bu raqam 1045 kishini tashkil etgan. Statistikaga ko‘ra, Kim Chen In KXDR rahbari sifatida faoliyat ko‘rsatishni boshlaganidan buyon har yili 1000 dan 1500 tagacha Shimoliy koreyaliklar Janubiy Koreyaga qochib o‘tishmoqda.